Кърпена глава в бърлогата на паяка | Детски книги
Публикувано на 19.04.2018 от lorkins
Из ”Случайни научни писания” на проф. Еразъм Еразмус
Нахаканата Арабела Гаф от Кривогреблово остава сираче и предстои да бъде отведена в сиропиталище (троликалище според Съществото ). Тя обаче се смята за напълно способна да се справя сама (ако вече сте чели книги от поредицата, знаете, че това е абсолютно вярно), затова с приятелите й Кърпена глава и Съществото решават да дойде да живее в замъка “Гротеск”. Чудесният план обаче се обърква, когато Арабела бива отвлечена в мразовитата зимна нощ.
Кърпена глава отново е изправен пред изпитанието да напусне замъка и да се изправи пред големия опасен свят на хората. За чудовищно, сглобено от различни части създание като него, той е нетипично мил, услужлив и верен на приятелите си. Затова не се колебае незабавно да тръгне на спасителна мисия заедно с Иво - първото създанийце от замъка “Гротеск”, дело на бащата на проф. Еразмус. Следите в снега ги отвеждат в сиропиталището “Много пътища”, където се срещат със странната мадам Отров и близък роднина на професора. Упоритият Кърпена глава е твърдо решен да разбере какво става и да измъкне Арабела от там.
Прочетете и ревютата на първите 2 книги – “Кърпена глава” и “Окото на пирата” и не пропускайте срещата с Гай Бас днес от 13:00 в Младежкия театър в София в рамките на Софийския международен литературен фестивал за деца и младежи.
Киану Рийвс влиза в ролята на книгоиздател 20.08.2018 Диляна Денева
Новите книги на седмицата – 18 август 2018 г. 18.08.2018 Мартина Ламбова
Започна записването за втория сезон на Творческа академия „Заешка дупка“ 18.08.2018 Аз чета